**Tennessee**| 

|  |  |
| --- | --- |
| Zastava savezne države Tennessee | Grb savezne države Tennessee |
|

 |
| **Nadimak:** *Volunteer State (Država dobrovoljaca)* |
| Karta SAD-a s istaknutom saveznom državom Tennessee |
| **Glavni grad** | Nashville |
| **Najveći grad** | Memphis |
| **Guverner** | Bill Haslam |
| **Službeni jezik** | Nema, ali prevladava engleski |
| **Površina** | 109.247 km² |
|  - **Kopno** | 106.846 km² |
|  - **Voda** | 2.400 km² |
| **Stanovništvo (2000.)** |
|  - **Broj** | 5,689,283 |
|  - **Gustoća** | 53,29/km² |
| **Proglašenje saveznom državom SAD-a** |
|  - **Datum** | 1. jun 1796. |
|  - **Poredak** | 16. |
| **Vremenska zona** | UTC-5/-4 |
| **Zemljopisna širina** | od 35°S do 36°41'S |
| **Zemljopisna dužina** | od 81°37'Z to 90°28'Z |
| **Širina** | 195 km |
| **Dužina** | 710 km |
| **Visina** |  |
|  - **Najviša** | 2,025 m |
|  - **Najniža** | 54 m |
| **Kratice** |
|  - **Poštanska** | TN |
|  - **ISO 3166-2** | US-TN |
| **Internet stranica** | www.tennessee.gov |

**Tennessee** je američka savezna država na jugoistoku zemlje, u porječju rijeke Tennessee po kojoj je dobila ime.

Geografske karakteristike
-------------------------

Planinski masiv Apalači dominira istočnim dijelom države, a rijeka Mississippi označava zapadnu granicu države.
Država Tennessee ima 6,214,888 stanovnika, po tom kriteriju je 17 američka država, i površinu od 42169 km² po tom kriteriju je 36 država.
Tennesse graniči sa osam saveznih država: Kentucky i Virginia su na sjeveru; Sjeverna Karolina na istoku; Georgia, Alabama i Mississippi na jugu, te Arkansas i Missouri na zapadu. 
Klima je umjereno kontinentalna, a na jugu prelazi u subtropsku. Godišnja količina padalina je 1 000 mm. Glavni vodotok je rijeka Tennessee s pritokama i umjetnim jezerima, kao lijevi pritok Ohija u slivu Mississippija. 

Glavni grad Tennessija i drugi po veličini grad u državi je Nashville, sa 626,144. najveći grad je Memphis sa 670,902 stanovnika.

Most Hernando de Soto preko rijeke Mississippi kod Memphisa
### Okruzi (Counties) Tenneseeja

*Tennessee je administrativno podjeljen na 95 okruga, i to su*;  

Anderson | Bedford | Benton | Bledsoe | Blount | Bradley | Campbell | Cannon | Carroll | Carter | Cheatham | Chester | Claiborne | Clay | Cocke | Coffee | Crockett | Cumberland | Davidson | Decatur | DeKalb | Dickson | Dyer | Fayette | Fentress | Franklin | Gibson | Giles | Grainger | Greene | Grundy | Hamblen | Hamilton | Hancock | Hardeman | Hardin | Hawkins | Haywood | Henderson | Henry | Hickman | Houston | Humphreys | Jackson | Jefferson | Johnson | Knox | Lake | Lauderdale | Lawrence | 
Lewis | Lincoln | Loudon | Macon | Madison | Marion | Marshall | Maury | McMinn | McNairy | Meigs | Monroe | Montgomery | Moore | Morgan | Obion | Overton | Perry | Pickett | Polk | Putnam | Rhea | Roane | Robertson | Rutherford | Scott | Sequatchie | Sevier | Shelby | Smith | Stewart | Sullivan | Sumner | Tipton | Trousdale | Unicoi | Union | Van Buren | 
Warren | Washington | Wayne | Weakley | White | Williamson | Wilson

Historija
---------

Tennessee nastanjuju indijanska plemena od prije 11.000 godina. Prvi evropljanin koji je istraživao Tennessee bio je Španjolac Hernando de Soto između 1539. -1543. godine. Današnja država Tennessee bila je sredinom 18. vijeka dio Sjeverne Karoline, a kasnije dio Jugozapadnog Teritorija. Dugo vremena, ovo područje je važilo za **divlji zapad** - kraj u kojem nema zakona, jer vlada Sjeverne Caroline nije mogla da uspostaviti održivu zakonodavnu i sudsku vlast, zbog nekotroliranog useljavanja stanovnika iz graničnih država i indijanskih ratova protiv njihove uzurpacije zemlje. Između 1785. - 1790. godine bilo je pokušaja da se taj teritorij proglasi saveznom američkom državom, ali su propali. Tennessee je primljen u Uniju kao 16 država članica 1. juna 1796. Između 1838. - 1839. godine, oko 17.000 Cherokee indijanaca koji su preostali na teritoriji Tennessija protjerani su na zapad Arkansasa. Ovaj čin je poznat i kao **Trail of Tears** (Marš suza). Na početku 19. vijeka, Tennessee je bio država iz koje su dolazile najpitoresknije figure američke historije; Davy Crockett, Andrew Jackson i Sam Houston. Tennessee je bio posljednja država koja je napustila Uniju i pridružila se Konfederaciji pred početak Američkog građanskog rata 1861, i prva država koja je ponovno primljena u Uniju nakon završetka rata 1866.

Tennessee je dao više dobrovoljaca u Armiju Konfederacije od bilo koje druge države, ali isto tako i najviše vojnika za Armiju Unije od svih država Juga.  Pri kraju 19. vijeka Tennessee je bio država najtvrdokornijih rasista, u njoj je osnovan Ku Klux Klan u gradu Pulaski 1866. u Memphisu je ubijen Martin Luther King 1968. Tokom 20. vijeka, Tennessee se postupno pretvorio iz agrarne zemlje u visoko razvijenu državu u kojoj je proradila državna korporacija iz programa New Deal Uprava doline Tenneseeja (Tennessee Valley Authority) i u kojoj je 1940e, otpočeo program istraživanja nuklearne fizije na poligonu Oak Ridge u okviru Projekta Menhetn i razvoja prve atomske bombe.  
 
Tennessee je kolijevka rock and roll i ranog bluesa, u diskografskoj kući iz Memphisa - Sun Records, svoje prve radove tokom 1950-ih snimili su muzičari poput; Elvis Presleya, Johnny Casha, Carl Perkinsa, Jerry Lee Lewisa, Roy Orbisona i Charlie Richa.

Rekonstrukcija prvog engleskog naselja u Tennessiju Fort Loudouna 1756.
### Kretanje broja stanovnika Tennesseeja

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Godina | Stanovnika |
| --- | --- |
| 1790 | 35691 |
| 1800 | 105602 |
| 1810 | 261727 |
| 1820 | 422823 |
| 1830 | 681904 |
| 1840 | 829210 |
| 1850 | 1002717 |
| 1860 | 1109801 |
| 1870 | 1258520 |
| 1880 | 1542359 |
| 1890 | 1767518 |

 | 

| Godina | Stanovnika |
| --- | --- |
| 1900 | 2020616 |
| 1910 | 2184789 |
| 1920 | 2337885 |
| 1930 | 2616556 |
| 1940 | 2915841 |
| 1950 | 3291718 |
| 1960 | 3567089 |
| 1970 | 3923687 |
| 1980 | 4591120 |
| 1990 | 4877185 |
| 2000 | 5689283 |

 |

### Najveći gradovi

### Starosjedilačka indijanska plemeena iz Tennesseeja

*Indijanci*: Cherokee, Kaskinampo, Shawnee i Tali. Od pripadnika drugih domorodačkih plemena na teritoriju Tennesseeja dolazili su i: Catawba, Chiaha, Chickasaw, Tuskegee, Yuchi i možda Ofogoula.

Privreda
--------

Realni bruto domaći proizvod po stanovniku Tennesseeja 2006. godine bio je 33.825 $ (državni prosjek: 37.899 $), po stanovniku, tako da je Tennessee po tom kriteriju bio na 31. mjestu).
Današnji Tennesse je industrijsko - poljoprivredna zemlja. Ima razvijenu metalurgiju; crnu i obojenu (aluminij), strojogradnju, kemijsku industriju; gume, tekstili, prehrambenu industriju i dr. 

U Tennesseeju prevladavaju posjedi srednje veličine (za američke prilike) - prosječne veličine: 56 ha. Razvijena je zemljoradnja uzgoj: pamuka, duhana, soje, kukuruza i drugih kultura.

Izvori
------

1. ↑  „Tennessee QuickFacts, US Census Bureau (pristupljeno 24. 02. 2011.)". Arhivirano iz originala na datum 2015-02-07. Pristupljeno 2011-02-24.
2. ↑  U.S. Census Largest US Counties By Population (pristupljeno 24. 02. 2011.)
3. ↑  Table 1: Annual Estimates of the Population for Incorporated Places Over 100,000, Ranked by July 1, 2008 Population: April 1, 2000 to July 1, 2008, 2007 Population Estimates, United States Census Bureau, Population Division, 2008-07-10 (pristupljeno 24. 02. 2011.)
4. 1 2  „Tennessee's Civil War Heritage Trail (pristupljeno 23. 02. 2011.)". Arhivirano iz originala na datum 2010-03-26. Pristupljeno 2011-02-24.
5. ↑  Sun Records, Michael Bertrand: *Tennessee Encyclopedia of History and Culture*, 2002. (pristupljeno 23. 02. 2011.)
6. ↑  U.S. Bureau of Economic Analysis: Regional Economic Accounts

Vanjske veze
------------

***Tennessee*** na Wikimedijinoj ostavi

* State Government Website (`en`)
* Tennessee Encyclopedia of History and Culture (`en`)

| * p
* r
* u
Politička podjela Sjedinjenih Američkih Država Sjedinjene Američke Države |
| --- |
| Savezne države | 
Alabama •
Aljaska •
Arizona •
Arkansas •
Colorado •
Connecticut •
Delaware •
Florida •
Georgia •
Havaji •
Idaho •
Illinois •
Indiana •
Iowa •
Južna Dakota •
Južna Karolina •
Kalifornija •
Kansas •
Kentucky •
Louisiana •
Maine •
Maryland •
Massachusetts •
Michigan •
Minnesota •
Mississippi •
Missouri •
Montana •
Nebraska •
Nevada •
New Hampshire •
New Jersey •
New Mexico •
New York •
Ohio •
Oklahoma •
Oregon •
Pennsylvania •
Rhode Island •
Sjeverna Dakota •
Sjeverna Karolina •
Tennessee •
Teksas •
Utah •
Vermont •
Virginia •
Washington •
Wisconsin •
Wyoming •
Zapadna Virginia
 |  |
| Savezno područje | Washington, D.C. |
| Otočni teritoriji | 
Američka Samoa •
Američki Djevičanski otoci •
otok Baker •
Guam •
otok Howland •
otok Jarvis  •
atol Johnston •
greben Kingman •
atol Midway •
Navassa •
atol Palmyra •
Portoriko •
Sjeverni Marijanski otoci •
otok Wake
 |